stanford-oval/wikipedia huggingface dataset:
שורש 16
התפתחות

השורש בכתיב במבו וסליפ של צ'ו
הצורה בכתיב חותם שואו-וֶן
השורש בליוּשוּטוֹנג
תווים נגזרים

| מספר קווים נוספים | תווים |
| --- | --- |
+0: 几
+1: 凡凢(=凡)凣(=凡)
+2: 凤SC (=鳳->鳥)
+3: 凥処JP (=處->虍)凧JP
+4: 凨(=風->風)凩JP凪JP凫SC (=鳧->鳥)
+5: 凬
+6: 凭凮凯SC (=凱)
+7: 巬
+9: 凰
+10: 凱凲
+12: 凳凴(=憑->心)
לקריאה נוספת

Fazzioli, Edoardo (1987). Chinese calligraphy : from pictograph to ideogram : the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1.
לוי לי: "התחקות אחר שורשי הדמויות הסיניות: 500 מקרים". בייג'ינג 1993,ISBN 978-7-5619-0204-2
KangXi: עמוד 133, תו 16
רודזיה

רודזיה (באנגלית: Rhodesia) אשר החל משנת 1970 הייתה ידועה כרפובליקה של רודזיה (באנגלית: Republic of Rhodesia) הייתה מדינה עצמאית בלתי מוכרת באפריקה, שהתקיימה בשנים 1965 עד 1979 בשטחי זימבבואה של ימינו.
רקע > פדרציה ורוחות של שינוי

החל משנת 1933, ולכל אורך תקופת מלחמת העולם השנייה, שלט ברודזיה הדרומית ראש הממשלה גודפרי הגינס מהמפלגה המאוחדת הפדרלית. להגינס ולמפלגתו עמד חזון מדיני בדבר הקמתה של פדרציה בריטית במרחבים של חבל רודזיה ואלו שסביבו. הגינס, כמו גם אנשי ממשל בריטים בלונדון אשר תמכו ביוזמה, קיווה כי יהיה זה חיקוי מוצלח ליצירתה של הפדרציה של אוסטרליה כמאה שנה קודם לכן. בנוסף, הם ראו בכך מענה הולם לעלייתה של המפלגה הלאומית האפריקאנרית הבדלנית בדרום אפריקה בשנת 1948. עלייתה לשלטון של מפלגה זו העמידה בספק את מעמדה של בריטניה בהשפעתה על הנעשה בדרום אפריקה - הטריטוריה הבריטית החשובה באפריקה. לפיכך, היו בבריטניה וברודזיה מי שרצו להקים משקל נגד מדיני אשר יאזן את עוצמתה של דרום אפריקה במרחבי דרום היבשת. צעדים אלו היוו את מה שעתיד היה לבשר את הקמתה של הפדרציה של רודזיה וניאסלנד, מדינת חסות של האימפריה הבריטית אשר היוותה איחוד מדיני של רודזיה הדרומית, רודזיה הצפונית (זמביה של ימינו) וניאסלנד (מלאווי של ימינו). בירת רודזיה הדרומית, סולסברי, שימשה גם כבירת הפדרציה, באופן אשר סימל את היותה של רודזיה הדרומית הטריטוריה המובילה של המדינה הפדרלית החדשה. עם הקמת הפדרציה בשנת 1953, נערכו בה בחירות כלליות לראשות הממשלה, בחירות בהן השתתפו באופן כמעט בלעדי רק הלבנים. בבחירות ניצח ראש ממשלת רודזיה הדרומית גודפרי הגינס, אשר החל מאותה עת שלט למעשה על הפדרציה כולה. ברודזיה הדרומית עצמה, גרפילד טוד איש מפלגתו של הגינס החליף אותו במשרת ראש הממשלה.
בשנת 1956, ביקש הגינס מממשלת בריטניה להכיר בפדרציה כדומיניון, אך בקשתו נדחתה. באותה השנה גם סיים הגינס את תפקידו, ותחתיו מונה לתפקיד ראש ממשלת הפדרציה רוי וולנסקי בעל השורשים היהודיים והאפריקאנריים. וולנסקי, אשר כהגינס כיהן אף הוא מטעם המפלגה המאוחדת הפדרלית, נבחר לתפקיד בשתי מערכות בחירות שונות (1958 ו-1962), וכיהן בסך הכל כשבע שנים, עד לפירוק הפדרציה בשנת 1963, כעשר שנים לאחר הקמתה. פירוק זה אירע בין השאר עקב תחושות המרמור שחשו השחורים בפדרציה, אשר היוו את הרוב המוחלט של תושבי ניאסלנד ורודזיה הצפונית, משלטון הלבנים הרודזים הדרומיים עליהם. בנוסף, על רקע האצת תהליכי דה-קולוניזציה באפריקה בראשית המעבר לשנות ה-60, החליטה ממשלת בריטניה שזוהי העת לפירוק מושבותיה ולא לאיחודן. שנות הפדרציה הביאו את רודזיה הדרומית לידי מעמד בכיר באימפריה, כאשר תושביה הלבנים נהנים מגבולות רחבי ידיים ומהצורך לנהל בעצמם שטחים נרחבים אלו. במקביל, שנים אלו היו שנות ההתעוררות הלאומיות השחורה ברודזיה הדרומית. תנועה זאת צמחה בעיקר מקרב חוגי האליטה העירונית השחורה של שלהי שנות ה-50. קבוצה זאת, אשר הטיפה למעמד רב יותר לשחורים בשורות שלטון המושבה, סבלה מדיכוי פוליטי מצד השלטונות הלבנים. על רקע מעמדה ההולך וגובר של הלאומיות הלבנה הרודזית, אל מול כוונתה של בריטניה לסיים את שליטתה במושבה ולצד התגברות תביעותיהם של השחורים לקבל חלק רב יותר בשלטון, חשו הלבנים מאוימים יותר משנה לשנה.
על רקע מה שהסתמן ככישלון פרויקט הפדרציה בניצוחה של המפלגה המאוחדת הפדרלית, ועקב המצע הליברלי והמתקדם ביחס לזכויות השחורים שהציגה המפלגה בבחירות 1962 לראשות ממשלת רודזיה הדרומית, ספגה המפלגה מפלה בבחירות. בבחירות אלו, עם 54.9% מסך קולות הבוחרים, עלתה לשלטון מפלגת החזית הרודזית בעלת המצע הלאומי והשמרני. את המפלגה הנהיגו הפוליטיקאים יוצאי קרבות מלחמת העולם השנייה וינסטון פילד ואיאן סמית. פילד מונה לראשות הממשלה, וסמית שימש כסגנו.
היסטוריה > מדינה במלחמה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היסטוריה > משא ומתן וקץ שלטון האדם הלבן

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אוכלוסייה

| אוכלוסיית רודזיה הדרומית |
| --- | --- | --- |
| 1960 | 3,752,000 |   |
| 1965 | 4,422,000 |   |
| 1970 | 5,206,000 |   |
| 1975 | 6,170,000 |   |
| 1980 | 7,289,000 |   |
אוכלוסייה > התפלגות גזעית

| קבוצות גזעיות באוכלוסיית רודזיה> 1960 |
| --- | --- | --- | --- |
| לבנים | 223,000 | 7.30% |   |
| שחורים | 2,830,000 | 92.70% |   |
| סה"כ | 3,053,000 | 100% |  |
אוכלוסייה > ערים ועיירות

| ערים ועיירות ברודזיה> שם | ערים ועיירות ברודזיה> בשפת המקור | ערים ועיירות ברודזיה> שנת הקמה | ערים ועיירות ברודזיה> אוכלוסייה (1982) | ערים ועיירות ברודזיה>  |
| --- | --- | --- | --- | --- |
| סולסברי | Salisbury | 1890 | 656,011 |  |
| בולוואיו | Bulawayo | 1897 | 413,814 |  |
| גוולו | Gwelo | 1894 | 78,918 |  |
| אומטאלי | Umtali | 1897 | 69,621 |  |
| קיו קיו | Que Que | 1898 | 47,607 |  |
| גאטומה | Gatooma | 1895 | 44,613 |  |
| וואנקייה | Wankie | [דרושה הבהרה] | 39,036 |  |
| פורט ויקטוריה | Fort Victoria | 1890 | 30,523 |  |
| שבאני | Shabani | 1916 | 26,597 |  |
| סינויה | Sinoia | 1906 | 24,322 |  |
| רדקליף | Redcliff | [דרושה הבהרה] | 22,109 |  |
| מארנדלאס | Marandellas | 1913 | 19,971 |  |
| הארטליי | Hartley | 1899 | 19,606 |  |
| בינדורה | Bindura | 1901 | 18,243 |  |
| קאריבה | Kariba | 1955 | 12,364 |  |
| צ'ירזי | Chiredzi | 1895 | 10,257 |  |
| קארוי | Karoi | 1945 | 8,748 |  |
| רוסאפה | Rusape | 1894 | 8,216 |  |
| מפלי ויקטוריה | Victoria Falls | 1901 | 8,126 |  |
| צ'יפינגה | Chipinga | 1893 | 6,077 |  |
| ג'אוונדה | Jawunda | 1900 | 4,874 |  |
| מוטוקו | Mutoko | 1911 | 4,829 |  |
| שאמבה | Shamva | 1895 | 4,617 |  |
הנתונים מבוססים על מפקד האוכלוסין של ממשלת זימבבואה שנערך כשנתיים לאחר תום קיומה של רודזיה.
פוליטיקה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
סמלים רשמיים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| הדגל הלאומי (עד 1968) | הדגל הלאומי (החל מ-1968) | הסמל הלאומי |
| --- | --- | --- |
סמלים רשמיים > חגים לאומיים

| בעברית | בשפת המקור | תאריך | ראשית ציון החג | תיאור |
| --- | --- | --- | --- | --- |
| יום רודז | Rhodes's Day | יום שני הראשון או השני של יולי | 1895 | יום הנצחה לחייו ופועלו של ססיל רודס, מראשי הקולוניאליזם הבריטי ברודזיה ומי שהארץ והמדינה נקראים על שמו |
| יום המייסדים | Founders' Day | יום לאחר יום רודז | 1895 | יום הוקרה לשאר ראשי הקולוניאליזם הבריטי ברודזיה מלבד ססיל רודס |
| יום החלוצים | Pioneers' Day | 12 בספטמבר | 1920 | חגיגת בואם של ראשוני כוחות חברת דרום אפריקה הבריטית לרודזיה בשנת 1890, אז הונף בה לראשונה היוניון ג'ק |
| יום הרפובליקה | Republic Day | בין יום שני השני ליום שני האחרון של אוקטובר | 1970 | ציון הפיכתה של רודזיה בשנת 1970 לרפובליקה העומדת בפני עצמה, לאחר פרישתה מחבר העמים הבריטי |
| יום העצמאות | Independence Day | 11 בנובמבר | 1966 | יום העצמאות של רודזיה, אשר לראשונה נחגג שנה לאחר הכרזת העצמאות החד צדדית מבריטניה בשנת 1965 |
מלבד חגים אלו אשר בלעדיים לרודזיה, מעמד רשמי היה גם לחגים יום השנה החדשה, יום שישי הטוב, השבת הקדושה, הפסחא, פנטקוסט, חג המולד ויום הקופסאות.
ניתוח ישראלי של רודזיה

בשנת 2019 הוציא ההיסטוריון יגיל הנקין בהוצאת מערכות את הספר: "כדגים בסבך: רודזיה במלחמה, 1980-1965"שבו הוא מנתח את מצבה של רודזיה מכל הבחינות הן הצבאית הן המדינית והן הכלכלית ובסופו מובאות המלצות ליישום הטקטיקה הרודזית בארץ.
הספר נחשב לספר המקיף ביותר שנכתב על רודזיה.
ראו גם

רודזיה (חבל ארץ)
רודזיה הדרומית
זימבבואה
דרום אפריקה בתקופת האפרטהייד
שידורי יהדות איראן

לוגו חדש שידורי יהדות איראן
שידורי יהדות איראן, הטלוויזיה הפרסית בשפה העברית והפרסית הוא מיזם הפעיל בערוץ הקהילתי.
אחרי שנסגר הערוץ הקהילתי באור יהודה, החליט דוד מוטאי במרץ 1996 לפתוח ערוץ שיוקדש למורשת והתרבות של יהדות איראן. הערוץ האיראני בכבלים נפתח בסיוע הערוץ הקהילתי. עד 2010 הופקו למעלה מ-900 תוכניות העוסקות בנושאים שונים הנוגעים ליהדות איראן בישראל. אחת לשבועיים יוצא מגזין חדש לשידור המשודר בערוץ 98. ערוץ מכאן. השידורים הועלו גם ליוטיוב ולפייסבוק.
בסלנג האיראני שמו של הערוץ "טלוויזיוני מא" מתפרש כטלוויזיה שלי אישית, שלך, שלנו, של כל אחד ואחד מיוצאי איראן.
הפעילים בערוץ הם דוד מוטאי, העורך הראשי של הערוץ, עיתונאי, מגשר בבית דין לעבודה, דובר יוצאי איראן בישראל ומנחה בהתנדבות את הערוץ האיראני בטלוויזיה. 
יפה דני היא סגנית העורך הראשי, מורה במקצועה, ציירת וראש צוות.
מאז 1998 מלווה את דוד מוטאי בהתנדבות ומשמשת כסגנית העורך, מפיקה ראשית וקריינית בשפה העברית.
שידורי יהדות איראן מובילים ומתעדים את התרבות הפרסית בישראל בכל התחומים.
שביתת מיטה

הקלטת השיר "תנו צ'אנס לשלום"
שביתת מיטה (Bed-In, מכונה בעברית גם שביתת שכב) הייתה מחאה לא אלימה של ג'ון לנון ויוקו אונו באמסטרדם ובמונטריאול בשנת 1969. הייתה זו דרכם להפגין כנגד מלחמות ולמען קידום השלום, על רקע מלחמת וייטנאם.
השביתה

ג'ון ויוקו ידעו שנישואיהם, שנערכו ב-20 במרץ 1969, יהיו אירוע עיתונאי עצום, והחליטו להשתמש בפרסום זה כדי לנסות ולקדם את השלום העולמי.
הם בילו את ירח הדבש שלהם בחדר 702 במלון הילטון באמסטרדם במשך שבוע, בין 25 ל-31 במרץ, והזמינו את הנציגים של עיתונות העולם לחדרם בין השעות 9 בבוקר ל-9 בערב. העיתונאים ציפו שבני הזוג, שכבר ביצעו בעבר סנסציות כמו תקליט בעל עטיפה המכילה עירום, יקיימו יחסי מין, אבל תחת זאת ג'ון ויוקו ישבו במיטה ודיברו על שלום, כשמעל למיטה הוצבו שלטים כמו "שיער שלום" ו"מיטת שלום". בין העיתונאים שביקרו אותם היה גם העיתונאי הישראלי עקיבא נוף, אשר זכה אף להקליט יחד איתם באופן מאולתר את השיר "שבועה לירושלים". הייתה זו הפעם היחידה בה לנון הוקלט בעודו שר בשפה העברית.
לאחר שבעה ימים, בני הזוג טסו לווינה שבאוסטריה, שם קיימו מסיבת עיתונאים שבמהלכה אכלו עוגת שוקולד בעודם בתוך שקית לבנה, בניסיון לקדם את רעיון ה"באגיזם" (מלשון שקית) שלהם: כשכל גופו של אדם נמצא בתוך שקית אי אפשר להתרשם מצבע עורו, יופיו, גילו או מאפיינים חיצוניים אחרים שלו, והרושם היחיד שאדם אחר יכול לקבל הוא המסר שה"באגיסט" רוצה להעביר.
במהלך אפריל 1969 ג'ון ויוקו שלחו בלוטים לראשי מדינות שונות ברחבי העולם בתקווה שאלו יטעו אותם, כסמל לשלום. במשך 8 חודשים סירבו כל ראשי המדינות להיפגש עם בני הזוג.
לאחר מכן הם תכננו לבצע שביתת מיטה נוספת בארצות הברית, אולם ג'ון לנון לא יכול להיכנס למדינה זו בגלל פרשת מריחואנה בעברו. איי בהאמה היו חמים מדי עבורם וגם הם נפסלו. בסופו של דבר בני הזוג בחרו בקנדה.
החל מ-26 במאי 1969 הם שהו בחדר 1742 במלון "המלכה אליזבת" במונטריאול. במשך 7 הימים הבאים הם הזמינו את טימותי לירי, טומי סמוטרס, דיק גרגורי, ואל קאפ וכולם, מלבד אל קאפ שרו את השיר "תנו צ'אנס לשלום (Give Peace a Chance)" שהוקלט בחדר המלון ב-1 ביוני. תאגיד השידור הקנדי קיים אתם ראיונות מחדר המלון.
תקופה זו בחיי בני הזוג, במהלכה הם ביקרו במדינות שונות ברחבי העולם, באה לידי ביטוי בשיר הבלדה על ג'ון ויוקו (The Ballad of John and Yoko), שנכתב על ידי לנון ובוצע על ידי להקת הביטלס. שביתת המיטה זוכה לאזכור בשיר באופן הבא:
Drove from Paris to the Amsterdam Hilton
Talking in our beds for a week
The newspeople said
"Say, what're you doing in bed?"
I said, "we're only trying to get us some peace"
שורש 81

שורש 81 או בּי בּוּ (בסינית: 比部, פיניין: Bǐ bù) הוא השורש השמונים ואחד של הכתב הסיני. פירושו "השוואה", או "תחרות" והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים.
במילון קאנגשי יש 21 תווים (מתוך 49,030) שניתן למצוא תחת שורש זה.
התפתחות

השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
השורש בכתב כתובות ברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
השורש בכתב החותם הקטן (שְׂיָאוגְ'ווָאן, 小篆, xiǎozhuàn)
תווים נגזרים

| מספר קווים נוספים | תווים |
| --- | --- |
+0: 比
+2: 毕SC (=畢->田)
+5: 毖毗毘
+6: 毙SC (=斃->攴)
+13: 毚
לקריאה נוספת

Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}:  תחזוקה - ציטוט: location (link)
Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}:  (עזרה)
רוני רייך

| --- | --- |

 לידה:  31 במרץ 1947 (בן 77) רחובות, פלשתינה (א"י) 
 ענף מדעי:  ארכאולוגיה
 מקום מגורים:  ישראל
 מקום לימודים:  האוניברסיטה העברית בירושלים 
 מנחה לדוקטורט:  נחמן אביגד 
 מוסדות:  אוניברסיטת חיפה (1995)  רשות העתיקות (1978) 
 פרסים והוקרה:  פרס ירושלים לארכאולוגיה, פרס בהט
 תרומות עיקריות
 חפירות בירושלים, אזור מעיין הגיחון ובריכת השילוח
 
רוני רייך (נולד ב-31 במרץ 1947, י' בניסן תש"ז) הוא ארכאולוג ישראלי ופרופסור אמריטוס לארכאולוגיה באוניברסיטת חיפה, המתמחה בחפירות העיר העתיקה בירושלים.
תקופת ילדותו ונעוריו

רייך נולד ברחובות להרטה ולדוד (רומק), שנהרג בקרב במבצע דני במלחמת העצמאות, וגדל בחולון. כבן יחיד למשפחה שכולה ניתן לו ללמוד באוניברסיטה מיד לאחר סיום הלימודים בבית ספר התיכון. באוניברסיטה העברית בירושלים למד בחוגים לגאוגרפיה ולארכאולוגיה. בשירותו הצבאי שימש כמדריך ידיעת הארץ, תפקיד שהיה לו ביקוש רב בימים שלאחר מלחמת ששת הימים.
כשחזר ללמוד באוניברסיטה ביקש תחילה להמשיך בלימודי הגאוגרפיה הפיזית (אצל פרופ' אשר שיק), אך בעקבות עבודתו בחפירות ארכאולוגיות בירושלים, העדיף להמשיך בלימודי מוסמך בארכאולוגיה תוך התמקדות בתקופת הברזל והתרבות האשורית. עבודת המוסמך שלו עסקה באדריכלות אשורית ממלכתית באשור, בסוריה ובארץ ישראל בהדרכתו של פרופ' יגאל ידין. לימים כתב מספר מאמרים העוסקים באספקטים שונים שעלו מלימוד הסוגיה האשורית הזו באתרים הארכאולוגים: איילת השחר, "הקארום החתום של מצרים" (תל אבו סלימה), בית צור, תל ג'מה, רמת רחל, מגידו, חצור.
פעילות להפצת הארכאולוגיה

רייך ראה גם חשיבות גדולה להביא את דבר המחקר והתגליות הארכאולוגיות לידיעת הציבור הכללי. מכתיבת מאמרים פופולריים, דרך סיוע לאתר האינטרנט של רשות העתיקות, ובעיקר פיתוח החלק התיירותי באתרים שחפר. כך לקח חלק בפיתוח הפארק הארכאולוגי ליד הר הבית ומרכז דוידסון להמחשה חזותית שבו (כולל בניית המודל הווירטואלי האינטראקטיבי שלו שהיה ראשון מסוגו בישראל), ופיתוח מרכז המבקרים שליד מעיין הגיחון שבעיר דוד.
תרגומיו

רייך תרגם לעברית יצירות מתחום האדריכלות והתרבות הקדומה, כמו גם מן הספרות והשירה בת ימינו. בין היתר תרגם את ספרו של ויטרוביוס, על אודות האדריכלות (1997), פלאדיו, ארבעת הספרים על האדריכלות (2000), ויניולה, הכללים על חמשת האורדרים של האדריכלות (2002). רוס קינג (Ross King), הכיפה של ברונלסקי (2003). וינסאן, ירושלים של מטה (2008). פליניוס, חקר הטבע – ספרים 33–37 (2009).
לאלה נתוספו תרגומים שיצאו בדפוס: המחזה "שיחות של פליטים" מאת ברטולט ברכט (1996). ממאות השירים שתרגם לעברית מגרמנית ומאנגלית יצא לאור ספרו של כריסטיאן מורגנשטרן "שירי גרדום" (2004). כן תרגם מגרמנית את ספרה של אימו, הרטה רייך, "בתוך יומיים" (הוצאת כרמל, 2009), המתאר את סיפור מנוסתה מאירופה בשנים 1938–1944.
ספריו > ספרים שכתב

מקואות טהרה יהודיים בימי הבית השני ובתקופת המשנה והתלמוד, חיבור לתואר דוקטור, האוניברסיטה העברית, ירושלים, 1990.
הזמנה לארכאולוגיה, דביר, 1995.
לחפור את עיר דוד, המקום שבו החלו תולדותיה של ירושלים, החברה לחקירת א"י ועתיקותיה ויד יצחק בן-צבי, ירושלים, תשע"א.
מקוואות טהרה, בתקופת הבית השני ובתקופות המשנה ותלמוד, יד יצחק בן-צבי, ירושלים, תשע"ג, 2013
יום ביומו - חיי היום-יום של היישוב היהודי בארץ ישראל בשלהי ימי הבית השני לאור הממצא הארכאולוגי, הוצאת הספרים של אוניברסיטת חיפה ופרדס הוצאה לאור, 2017.
Ronny Reich, Excavating the City of David, Where Jerusalem's History Began, Israel Exploration Society, Jerusalem, 2011, ISBN 978-965-221-082-1
R. Reich, Stone Scale-Weights of the Late Second Temple Period, Israel Exploration Society, Jerusalem, 2015
R. Reich and E. Shukron, Excavations in the City of David, Jerusalem (1995-2010),  Areas A, J, F, H, D and L, published by Eisenbrauns, University Park Pennsylvania; Ancient Jerusalem Publications, Jerusalem and Israel Antiquities Authority Publications, Jerusalem, 2021.
ספריו > ספרים בהשתתפותו

דובי טל ורוני רייך, אבנים גדולות מן השמים: קו האופק - ארכאולוגיה, משרד הביטחון – ההוצאה לאור, 1994.
רוני רייך ואחרים, גולן, אלבטרוס צילום אוויר, 1997.
רוני רייך ואחרים, ירושלים - מדריך לגן הארכאולוגי, רשות העתיקות, 1998.
רוני רייך ואחרים, אטלס העולם העתיק, הוצאת כנרת, 2008.
ספריו > ספרים בעריכתו

יעקב משורר, אמצעי תשלום קדומים, משקלות ומטבעות, מוזיאון ראובן ועדית הכט, 1998.
ספריו > ספרים בתרגומו

ברטולט ברכט, שיחות של פליטים, הוצאת שוקן, 1996.
ויטרוביוס, על אודות האדריכלות, הוצאת דביר, 1997.
אנדראה פלדיו, ארבעת הספרים על אודות האדריכלות, דביר, 1999.
ג'אקומו בארוצי דה ויניולה, כללים לחמשת האורדרים של האדריכלות, הוצאת דביר, 2001.
רוס קינג, הכיפה של ברונלסקי: סיפור הקתדרלה הגדולה של פירנצה, הוצאת דביר, 2003.
כריסטיאן מורגנשטרן, שירי גרדום, הוצאת כרמל, 2004.
לואי וינסאן, ירושלים של מטה - תגליות מעיר דוד 1909 - 1911, מגלי"ם - המכון הגבוה ללימודי ירושלים, 2008.
פליניוס, חקר הטבע - (נטוראליס היסטוריה), הוצאה עצמית, 2009, ירושלים.
הרטה רייך, "בתוך יומיים", הרטה רייך ועקבות של חיים יהודיים בעיירה מירצצושלאג שבאוסטריה, הוצאת כרמל, ירושלים, 2009.
פרדריק בליס וארצ'יבלד דיקי, חפירות בירושלים, תגליות מעיר דוד ומהר ציון, 1897-1894, מגלי"ם - המכון הגבוה ללימודי ירושלים, 2010.
היינריך קוהל וקרל ואצינגר, בתי כנסת עתיקים בגליל, יצא במקור ב-1905,  בהוצאה עצמית של רוני רייך, 2021.
רוני רייך בחפירות ברחוב ההרודיאני ליד קשת רובינסון בשנת 1996
שיר חדש

שיר חדש הוא אלבום האולפן השביעי של הזמר אהוד בנאי. באלבום זה מילות השירים מבוססות על טקסטים יהודיים מסורתיים - זמירות, פיוטים, ותפילות המושרים בהזדמנויות שונות. את הלחנים שאב בנאי ממספר מקורות - משפחתו, בתי הכנסת התימני והאשכנזי שבשכונתו והרב שלמה קרליבך. במספר שירים באלבום משתתפים אשתו של בנאי ואביו. מתוך אלבום זה יצאו הסינגלים "שלשה דברים", "אל אדון על כל המעשים", "השמיעיני את קולך" ו"הנשמה לך". האלבום הגיע למעמד אלבום זהב תוך שבוע מיום צאתו לחנויות. בנאי עצמו היה המפיק המוזיקלי של האלבום.
שורש 15

שורש 15, או בִּינג בּוּ (בסינית: 冫部, פיניין: Bīng bù) הוא השורש החמישה-עשר של הכתב הסיני. פירושו "קרח" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.
במילון קאנגשי יש 115 תווים (מתוך 49,030) שניתן למצוא תחת שורש זה.
התפתחות

השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
תווים נגזרים

| מספר קווים נוספים | תווים |
| --- | --- |
+0: 冫
+3: 冬冭冮冯SC (=馮->馬)
+4: 冰(קרח )冱冲SC/variant (沖->水/衝->行)决SC/variant (=決->水)冴
+5: 况SC / וריאנט (=況->水, מצב )冶冷冸冹冺
+6: 冻SC (=凍, להקפיא )冼冽冾冿净SC (=淨->水, נקי)
+7: 凁凂凃
+8: 凄凅准凇凈(=淨->水)凉SC/variant (=涼->水, מגניב)凊凋凌凍凎
+9: 减SC/variant (=減->水, הפחת)凐凑SC/variant (=湊->水, אסוף)
+10: 凒凓凔凕凖(=準->水)
+11: 凗
+12: 凘
+13: 凙凚凛SC / JP וריאנט凜TC וריאנט
+14: 凝凞
+15: 凟
לקריאה נוספת

Fazzioli, Edoardo (1987). Chinese calligraphy : from pictograph to ideogram : the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1.0-89659-774-1
ליי לי: "התחקות אחר שורשי הדמויות הסיניות: 500 מקרים". בייג'ינג 1993,ISBN 978-7-5619-0204-2
KangXi: עמוד 131, תו 15
Dai Kanwa Jiten: דמות 1607
דיי ג'אבון: עמוד 294, תו 11
האניו דה צדיאן: כרך 1, עמוד 295, תו 1
הערות שוליים

1 2 3  "Learn more "Ice" Radical Related Chinese Characters -". DigMandarin (באנגלית אמריקאית). 2016-03-22. נבדק ב-2017-10-27.
| 214 שורשי הכתב הסיני (部首) על פי מילון קאנגשי |
| --- | --- | --- |
| קו אחד | 1 一   •   2 丨   •   3 丶   •   4 丿   •   5 乙   •   6 亅 |  |
| 2 קווים |  7 二   •   8 亠   •   9 人   •   10 儿   •   11 入   •   12 八   •   13 冂   •   14 冖   •   15 冫   •   16 几   •   17 凵   •   18 刀   •   19 力   •   20 勹   •   21 匕   •   22 匚   •   23 匸   •   24 十   •   25 卜   •   26 卩   •   27 厂   •   28 厶   •   29 又  |  |
| 3 קווים |  30 口   •   31 囗   •   32 土   •   33 士   •   34 夂   •   35 夊   •   36 夕   •   37 大   •   38 女   •   39 子   •   40 宀   •   41 寸   •   42 小   •   43 尢   •   44 尸   •   45 屮   •   46 山   •   47 巛   •   48 工   •   49 己   •   50 巾   •   51 干   •   52 幺   •   53 广   •   54 廴   •   55 廾   •   56 弋   •   57 弓   •   58 彐   •   59 彡   •   60 彳  |  |
| 4 קווים |  61 心   •   62 戈   •   63 戶   •   64 手   •   65 支   •   66 攴   •   67 文   •   68 斗   •   69 斤   •   70 方   •   71 无   •   72 日   •   73 曰   •   74 月   •   75 木   •   76 欠   •   77 止   •   78 歹   •   79 殳   •   80 毋   •   81 比   •   82 毛   •   83 氏   •   84 气   •   85 水   •   86 火   •   87 爪   •   88 父   •   89 爻   •   90 爿   •   91 片   •   92 牙   •   93 牛   •   94 犬  |  |
| 5 קווים |  95 玄   •   96 玉   •   97 瓜   •   98 瓦   •   99 甘   •   100 生   •   101 用   •   102 田   •   103 疋   •   104 疒   •   105 癶   •   106 白   •   107 皮   •   108 皿   •   109 目   •   110 矛   •   111 矢   •   112 石   •   113 示   •   114 禸   •   115 禾   •   116 穴   •   117 立  |  |
| 6 קווים |  118 竹   •   119 米   •   120 糸   •   121 缶   •   122 网   •   123 羊   •   124 羽   •   125 老   •   126 而   •   127 耒   •   128 耳   •   129 聿   •   130 肉   •   131 臣   •   132 自   •   133 至   •   134 臼   •   135 舌   •   136 舛   •   137 舟   •   138 艮   •   139 色   •   140 艸   •   141 虍   •   142 虫   •   143 血   •   144 行   •   145 衣   •   146 襾  |  |
| 7 קווים |  147 見   •   148 角   •   149 言   •   150 谷   •   151 豆   •   152 豕   •   153 豸   •   154 貝   •   155 赤   •   156 走   •   157 足   •   158 身   •   159 車   •   160 辛   •   161 辰   •   162 辵   •   163 邑   •   164 酉   •   165 釆   •   166 里  |  |
| 8 קווים |  167 金   •   168 長   •   169 門   •   170 阜   •   171 隶   •   172 隹   •   173 雨   •   174 靑   •   175 非  |  |
| 9 קווים |  176 面   •   177 革   •   178 韋   •   179 韭   •   180 音   •   181 頁   •   182 風   •   183 飛   •   184 食   •   185 首   •   186 香 |  |
| 10 קווים |  187 馬   •   188 骨   •   189 高   •   190 髟   •   191 鬥   •   192 鬯   •   193 鬲   •   194 鬼  |  |
| 11 קווים |  195 魚   •   196 鳥   •   197 鹵   •   198 鹿   •   199 麥   •   200 麻  |  |
| 12 קווים |  201 黃   •   202 黍   •   203 黑   •   204 黹  |  |
| 13 קווים |  205 黽   •   206 鼎   •   207 鼓   •   208 鼠  |  |
| 14 קווים |  209 鼻   •   210 齊 |  |
| 15 קווים |  211 齒  |  |
| 16 קווים |  212 龍   •   213 龜  |  |
| 17 קווים | 214 龠 |  |
שדרן רדיו

.
שדרני הרדיו: דליק ווליניץ, גדעון רייכר, יעקב אחימאיר ואיתן ליפשיץ, המגישים את התוכנית: "יש עם מי לדבר"
שדרן רדיו הוא אדם המציג ומגיש תוכניות רדיו. שדרן רדיו עשוי לדון בנושאים שונים כמו פוליטיקה, ספורט, מוזיקה ותרבות פופולרית. רוב תוכניות הרדיו מוגשות על ידי שדרן קבוע המגיש מונולוגים ומנהל שיחות עם מאזינים שמתקשרים לתוכנית. השדרן עשוי גם לספק מידע על חדשות, מזג האוויר ותחבורה. בניגוד לקריין רדיו, שדרן רדיו לאו דווקא מקריא חומר מוכן מראש שנכתב על ידי אחרים. בניגוד ל-DJ העובד ברדיו, קיימים שדרנים שכלל לא משמיעים מוזיקה בתוכניותיהם. חלק משדרני הרדיו נחשבים לכוכבי תקשורת ועוברים מתחנה אחת לאחרת ומקבלים שכר גבוה עבור תוכניותיהם, שלעיתים משודרות במספר תחנות בו זמנית (בעיקר במדינות בהן קיימת מדיניות שוק חופשי ברדיו כמו ארצות הברית וקנדה). עם זאת, משכורתם של מרבית השדרנים בדרך כלל אינה גבוהה.
בישראל

בישראל עוסקים במקצוע רק מעטים, מרביתם בתחנות הרדיו הממלכתיות והאזוריות. קיימים כ-20 מעסיקים מוכרים בתחום זה (אם כי קיימים לצידם מספר מעסיקים לא-חוקיים, ברדיו הפיראטי. המעסיקים המוכרים הם כאן, תאגיד השידור וגלי צה"ל, כמו גם תחנות הרדיו האזורי והמגזרי).
בארצות הברית

בארצות הברית רוב תוכניות הרדיו עוסקות בפוליטיקה, חלקן בתרבות פופולרית (כמו תוכניתו של הווארד סטרן), ואחרות בספורט. עד 1987 חויבו שדרני הרדיו על ידי הוועדה הפדרלית לתקשורת של ארצות הברית (FCC) להקדיש זמן הוגן להשמעת תגובות מן הצד הנגדי לדעותיהם אלא אם אלו נייטרליות. לאחר ביטול מדיניות זו פרחו תוכניות הרדיו, ושדרני הרדיו התחלקו לפי שתי המפלגות העיקריות: שמרנים (התומכים לרוב במפלגה הרפובליקנית) וליברלים (התומכים לרוב במפלגה הדמוקרטית). סקר מ-2004 מצא ש-17% מהציבור האמריקני מאזינים לתוכניות רדיו, רובם גברים שמרנים. שדרני הרדיו מהווים תחליף לרשתות הטלוויזיה העיקריות ואמצעי בידור ברכב לנהגים. בשנות ה-90 הוביל ראש לימבו את שידורי הרדיו השמרניים תוך הצלחה מסחרית. בין שדרני הרדיו הבולטים כיום נמנים ראש לימבו, ביל אוריילי, מייקל סאבג', שון האנטי, גלן בק, ולורה שלזינגר (הידועה כד"ר לורה). שדרני הרדיו השמרניים ידועים בכוחם לגיוס התנגדות ציבורית לחקיקה ליברלית כמו העלאת מסים ומתן זכויות למהגרים.
ראו גם

שדרן ספורט
שידור רדיו בישראל
רשימת שדרני רדיו ישראלים
תחנת רדיו
שגיא 2000

שגיא 2000 הוא אזור תעשייה הממוקם בעמק יזרעאל, וסמוך לעיר מגדל העמק. מנהלת האזור היא לימור מגן תלם ויושב ראש הדירקטוריון הוא אייל בצר, ראש מועצה אזורית עמק יזרעאל. באזור התעשייה ממוקמים כ-15 מפעלים הכוללים ייצור מזון, אופטיקה, לוגיסטיקה וטקסטיל המעסיקים כ-800 איש. שגיא 2000 מוגדר כאזור עדיפות לאומית א.
בשנת 2018 פורסם כי עתיד לקום בסמוך לאזור התעשייה מתקן כליאה. הפרסום עורר התנגדות רבה של המועצה האזורית ושל עיריית מגדל העמק. בשנת 2019 הוחלט על הגדלת אזור התעשייה באמצעות הקמת 24 מפעלים חדשים שיעסיקו כ-1,000 עובדים נוספים על אלו הקיימים. עלות הרחבת שגיא 2000 נאמדת בכ-34 מיליון שקלים חדשים.